D yiwen wulɣu i d-yeffɣen deg uɣmis kabylie-actualité.com, d imeɣnasen Iqvayliyen kksen-asen yiwen uzref agraɣlan, d lkaɣed n tuffɣa. Ssuturen i wiyaḍ ad ilin ɣer tama-nsen, win i wumi yettwakkes uzref-agi ad yessiwel, ad yessevgen iman-is.
Ha-tan wulɣu i d-yeffɣen :
Ulɣu-Tiɣri :
Acḥal n wagguren i nruja, d imdanen yettunekkes-asen uzref n usikel, ass-agi, yewwi-d ad nessufeɣ ulɣu-agi i uzayez, iwakken ad newwet mgal lvaṭel iɣ-yeḍran sɣur Tadvelt n Lezzayer. Adavu n Lezzayer yekkes-aɣ yiwen uzref agraɣlan, yal amdan yesea azref i tuffɣa d usikel anda yevɣa.
Gar wid i d-yuran ulɣu-agi, llan wid yessutren amsineg, maca, tadvelt n Lezzayer tugi ad ssuffeɣ imsinigen i yimeɣnasen Iqvayliyen. Taneɣlaft n Daxel n Udavu n Lezzayer i yellan deffir n waya, ieedda useggas, maca ulac tiririt sɣur-nsen.
Deg umuɣ ara ad nefk, ad d-naf ismawen-nsen:
Lezher Bessadi. Ɛmer Salemi
Mulud Belxir. Kahina Mibarki
Mulud Ḥamrani. Raziq Zwawi
Farid Ǧennadi. Akli Derdur
Yuva Merzuq. Racid Qaḍi
Nessawel i wiyaḍ i yellan akka am nukni, iwakken ad ffɣen si tsusmi-nsen. Akka ara neqqim, d imeɣnasen zeddigen, yesean leeqel.
Ad newwet s leqseḥ i wayen iɣ-yeḍran sɣur tadvelt n Lezzayer, i yugin acḥal aya ad ssuffɣen ayen i nevɣa, d azref-nneɣ, yiwen ur yezmir ad aɣ-t-yekkes, d azref agraɣlan.
Ussan i d-iteddun d yiwet n tigawt ara yilin mgal lvaṭel n udavu n Lezzayer, ad nsuɣ, ad neffeɣ, ad nexdem ayen imu nezmer, alama nessaweḍ ɣer yiswi-nneɣ i yellan d azref-nneɣ.
Akka ara neqqim, werǧin, ad nveddel avrid, nukni d imeɣnasen s talwit i d amrig-nneɣ, nexḍa i wayen-nniḍen, acku nessuter izerfan-nneɣ, i yellan d azref agraɣlan.
Nessuter i yimeɣnasen n Tugdut, ad ilin ɣer tama-nneɣ, ɣas mgaradent tiktiwin tisertanin, aɣ-d-fken afud-nsen, mgal Tadvelt Tamesvaṭlit, d tigawin ara yilin di talwit, d imeɣnasen izedganen, adavu n lezzayer yevɣa aɣ-yessames, maca akka ara neqqim d ilelliyen.
Ad nekfu s usefru n Maetub Lwennas « Ma d lkumiṣar ma ivedded, ad at-qavleɣ s lqedd, imi zriɣ aeerquv-iw yesfa »
Y.M
K-DIRECT 919 NOV 17
Catégories :KDirect.info s Taqvaylit
kab_Latn kab_Latn kab_Latn kab_Latn kab_Latn kab_Latn kab_Latn kab_Latn hrv_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mos_Latn slv_Latn fra_Latn